
BILJEŠKE
uz financijske izvještaje za razdoblje 
od 01. siječnja do 31. prosinca 2020. godine



1. OPĆI PODACI O USTANOVI I ZAKONSKI OKVIR

Agencija za društveno poticanu stanogradnju Grada Rijeke (dalje u tekstu: Agencija) je ustanova upisana u sudski registar Trgovačkog suda u Rijeci 14. veljače 2006. godine, djelatnost je započela obavljati 1. srpnja  2006. godine. Osnovna djelatnost Agencije su investitorski poslovi u vezi s izgradnjom i prodajom stanova u okviru društveno poticane stanogradnje na području Grada Rijeke sukladno propisima kojima se uređuje društveno poticana stanogradnja.

Osnivač Agencije je Grad Rijeka. 

U 2006. godini Agencija  je vodila računovodstvo u skladu s Uredbom o računovodstvu neprofitnih organizacija („Narodne novine“, broj 112/93, 7/09, 158/13, 1/14 i 44/14) i Pravilniku o knjigovodstvu i računskom planu neprofitnih organizacija („Narodne novine“, broj 20/94 i 40/94-ispravak). 

Uvrštavanjem u Registar proračunskih korisnika od 01. siječnja 2007. godine ustanova postaje obveznik vođenja proračunskog računovodstva. 

Dana 01. siječnja 2010. godine Agencija se ponovo upisuje u registar neprofitnih organizacija te se, u skladu s odredbama,  Zakona o PDV-u prijavljuje u sustav i postaje obveznikom PDV-a.

Ministarstvo financija, Državna riznica dalo je 2016. godine pisano mišljenje da Agencija temeljem kriterija za financiranje svog poslovanja treba steći status proračunskog korisnika (KLASA: 401-01/15-01/94, URBROJ: 513-05-02-16-21 od 07. lipnja 2016.), iz kojeg razloga Agencija od 01. siječnja 2018. godine ponovo dobiva status proračunskog korisnika i upisuje se u Registar proračunskih korisnika pod RKP brojem 40818 te ustrojava proračunsko računovodstvo u skladu sa Zakonom o proračunu ("Narodne novine", broj 87/08, 136/12 i 15/15) i Pravilnikom o proračunskom računovodstvu i računskom planu ("Narodne novine", broj 124/14, 115/15, 87/16, 3/18, 126/19 i 108/20).

[bookmark: _Hlk31301819][bookmark: _Hlk31301725]Na 31.12.2020. godine Agencija zapošljava 5 djelatnika u punom radnom vremenu. Ovaj financijski izvještaj sastavlja knjigovodstveni servis za obavljanje računovodstvenih poslova, angažiran ugovorom o poslovnoj suradnji od strane Agencije. Odgovorna osoba knjigovodstvenog servisa za sastavljanje Financijskih izvještaja i Bilješki uz financijske izvještaje je Iva Čehajić. 

Financijski izvještaji za razdoblje od 01. siječnja do 31. prosinca 2020. godine izrađeni su u skladu s Pravilnikom o financijskom izvještavanju u proračunskom računovodstvu ("Narodne novine", broj 3/15, 93/15, 135/15, 2/17, 28/17, 112/18, 126/19 i 145/20) i s Okružnicom Ministarstva finanacija o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 01. siječnja do 31. prosinca 2020. godine (KLASA:400-02/20-01/29, URBROJ:513-05-03-20-12 od 30. prosinca  2020. godine).

Finanijski izvještaji sastoje se od: Bilance (Obrazac BIL), Izvještaja o prihodima i rashodima, primicima i izdacima (Obrazac PR-RAS), Izvještaja o rashodima prema funkcijskoj klasifikaciji (Obrazac RAS-funkcijski), Izvještaja o promjenama u vrijednosti i obujmu imovine i obveza (Obrazac VRIO), Izvještaja o obvezama (Obrazac Obveze) i ovih Bilješki uz financijske izvještaje. 

Agencija svoj rad planira na programskoj osnovi ostvarivanjem određenih projekata i aktivnosti.

U izvještajnom razdoblju Agencija je nastavila s pripremnim radnjama u realizaciji projekta POS Martinkovac I. faza kojim je predviđena izgradnja 90 stanova u dva višestambena objekta.

U prethodnim godinama Agencija je dovršila ulaganje u stambene objekte gređene po modelu društveno poticane stanogradnje u okviru projekata POS Rujevica II. faza, POS Drenova i POS Hostov breg tijekom kojih je izgrađeno 255 stanova i 36 garaža pri čemu su svi stanovi prodani dok je 20 garaža na Rujevici ostalo neprodano po okončanom obračunu 2010. godine. Iste su se tijekom proteklih godina prodavale po javnom pozivu, a u izvještajnoj godini Agencija je zaključila 3 ugovora o prodaji garaža fizičkim osobama. Nastavno na navedeno, Agenciji je na kraju izvještajnog razdoblja ostalo 14 garaža za daljnju prodaju.  

Redovne aktivnosti Agencije uključuju poslove vezane uz projekte realizirane u prethodnim godinama i to projekt POS Rujevica I. faza u smislu praćenja naplate obročne otplate stanova prodanih Gradu Rijeci („robni kredit") te podmirenje obveza po osnovi dugoročnog zajma za plasirana državna sredstva. Isto tako za projekte POS Rujevica II. faza, POS Drenova i POS Hotov breg aktivnosti u smislu praćenja naplate obročne otplate stanova i garaža prodanih kupcima u dijelu u kojem su plasirana javna sredstva (kroz tzv. III. obrok) obračunata sukladno ulaganjima državnih poticajnih sredstava i sredstava jedinice lokalne samouprave tj. Grada Rijeke te njihov povrat.

Nastavno se u Bilješkama pojašnjavaju podaci iskazani u obrascima financijskih izvještaja.

2. BILJEŠKE UZ BILANCU
Ukupna aktiva Agencije na izvještajni datum iznosi 54.038.722 kn, u strukturi koje se 10.458.093 kn odnosi na nefinancijsku imovinu, a 43.580.629 kn na financijsku imovinu.


Bilješka br. 1 – AOP 003
Vrijednost neproizvedenene dugotrajne imovine na dan 31.12.2020. godine iznosi 39.500 kn.
Bilješka br. 2 – AOP 007
Proizvedena dugotrajna imovina iskazana je u visini 62.955 kn. Smanjenje u odnosu na 2019. godinu za 32,3% rezultat je obračunatog ispravka vrijednosti u iznosu od 30.003 kn.
Bilješka br. 3 – AOP 040
Vrijednost nematerijelne proizvedene imovine iznosi 50.725 kn. U odnosu na prethodnu godinu umanjena je za 34,9% zbog obračunatog ispravka vrijednosti u iznosu od 27.209 kn.
Bilješka br. 4 – AOP 058
Proizvodena kratkotrajna imovina iskazana je u visini 10.355.638 kn, a odnosi se na vrijednost izgrađenih, a neprodanih 14 garaža u iznosu od 1.255.680 kn dok se ostatak od 9.099.958 kn odnosi na ulaganja vezana za realizaciju budućeg projekta POS Martinkovac. 
Navedena ulaganja vezana za projekt POS Martinkovac I. faza u visini 9.099.958 kn obuhvaćaju vrijednost zemljišta u visini 6.978.775 kn, komunalni i vodni doprinos u visini 2.076.453 kn te ostale popratne usluge u svezi s realizacijom projekta u visini 44.730 kn.
Smanjenje proizvedene kratkotrajne imovine za 2,4% u odnosu na prethodnu godinu proizlazi iz prodaje 3 garaže na Rujevici.
Bilješka br. 5 – AOP 063
Financijska imovina iznosi 43.580.629 kn, a sastoji se od novčanih sredstva iskazanih u visini 1.685.526 kn. Odnose se na stanja na transakcijskim računima Agencije. Potraživanja za više plaćene poreze i doprinose iskazana u visini 256.519 kn odnose se na potraživanja po osnovi pretporeza temeljem obračuna poreza na dodanu vrijednost, te zajmova kupcima stanova iskazanih u visini 27.640.736 kn i zajmova Gradu Rijeci u visini 13.995.644 kn. Ostatak od 2.204 kn odnosi se na kontinuirane rashode budućih razdoblja o čemu više u nastavku teksta.
Zajmovi kupcima stanova u visini od 27.640.736 kn odnose se na potraživanja po slijedećim osnovama:
1. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Rujevica II. faza iznose 10.871.950 kn od kojih je 2.025.202 kn u otplati dok se ostatak od 8.846.748 kn odnosi na zajmove u počeku. 
2. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Drenova iznose 8.912.931 kn od kojih je 1.431.105 kn u otplati dok se ostatak od 7.481.826 kn odnosi na zajmove u počeku. 
3. Zajmovi građanima tj. kupcima plasirani u visini ulaganja javnih sredstava kroz tzv. III. obrok iz projekta POS Hostov breg iznose 7.855.855 kn od kojih je 1.009.936 kn u otplati dok se ostatak od 6.845.919 kn odnosi na zajmove u počeku. 

Zajmovi gradskim poračunima odnose se na:
Dugoročni zajam Gradu Rijeci s rokom otplate od 10 godina za kupnju 124 stana, 253 parkirna mjesta i 4 poslovna prostora izgrađenih u dva poslovno-stambena objekta tijekom 2008. godine u projektu Rujevica I. faza u iznosu od 13.995.644 kn, a koji iznos predstavlja visinu državnih poticajnih sredstava uloženih u izgradnju. 
Bilješka br. 6 – AOP 167
Rashodi budućih razdoblja u visini 2.204 kn odnose se na naknadu troškova prijevoza na i s posla za 4 zaposlenika koja je isplaćena u 12/2020., a odnosi se na naknadu prijevoza  za 01/2021. godine.
Bilješka br. 7 – AOP 170
Obveze za rashode poslovanja u visini 135.011 kn odnose se na obračunate troškove neto plaća, te davanja iz i na plaću za 12/2020 koje se isplaćuje u 01/2021 u visini 72.429 kn, tekuće obveze prema dobavljačima za usluge primljene u 2020. godini u visini 37.791 kn te obveze za usluge banaka za održavanje transakcijskih računa 479 kn. Ostale tekuće obveze odnose se na povrat obračunatog pretporeza (PDV-a) nadležnom proračunu u iznosu od 24.312 kn.
Bilješka br. 8  – AOP 198
Obveze za kredite i zajmove – tuzemne, iznose ukupno 52.148.396 kn, a odnose se na obveze za zajmove od državnog proračuna 32.861.241 kn te obveze za zajmove od gradskih proračuna u iznosu od 19.287.155 kn. 
Iznos obveza za kredite i zajmove odnosi se na slijedeće obaveze:
1. [bookmark: _Hlk803077]Stanje obveza za povrat državnih poticajnih sredstava kojima je financirana izgradnja projekta Rujevica I. faza iznosi 13.995.644 kn s rokom otplate 10 godina. Primljena sredstva pod istim uvjetima plasirana su Gradu Rijeci, a otplata je započela 2018. godine. Prema Otplatnom planu tijekom 2020. godine ukupno je otplaćeno 1.444.251 kn. 
2. Stanje obveza za povrat državnih poticajnih sredstava kojima je financirana izgradnja projekta Rujevica II. faza iznosi 5.140.173 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
3. Stanje obveza za povrat ulaganja Grada Rijeke kojima je financirana izgradnja projekta Rujevica II. faza u visini 5.731.777 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
4. Stanje obveza za povrat državnih poticajnih sredstava kojima je financirana izgradnja projekta Drenova iznosi 7.129.188 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
5. Stanje obveza za povrat ulaganja Grada Rijeke kojima je financirana izgradnja projekta Drenova u visini 1.783.743 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
6. Stanje obveza za povrat državnih poticajnih sredstava kojima je financirana izgradnja projekta Hostov breg iznosi 5.141.926 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka.
7. Stanje obveza za povrat ulaganja Grada Rijeke kojima je financirana izgradnja projekta Hostov breg u visini 2.713.928 kn s rokovima sukladnima naplati od strane kupaca kojima su navedena sredstva plasirana kroz obročnu otplatu tzv. III. obroka. 
8. Stanje obveza za povrat državnih poticajnih sredstava kojima je financirana izgradnja projekta Rujevica II. faza za garaže u visini 276.818 kn predstavlja ukalkulirani udio u III. obroku financiranih i izgrađenih, a neprodnih 14 garaža.
9. Stanje obveza za povrat državnih poticajnih sredstava – rezervni fond sukladno Zakonu o društveno poticanoj stanogradnji za financiranje dijela troškova gradnje 14 dovršenih, a neprodanih garaža u projektu POS Rujevica II. faza u visini 306.429 kn. 
10. Stanje obveza za povrat ulaganja Grada Rijeke kojima je financirana izgradnja projekta Rujevica II. faza za garaže u visini 284.167 kn predstavlja ukalkulirani udio u III. obroku financiranih i izgrađenih, a neprodnih 14 garaža.
11. Obveza za povrat državnih poticajnih sredstava kojima se financira izgradnja projekta Martinkovac I. faza u visini 418.452 kn.
12. Obveza za povrat državnih poticajnih sredstava - rezervni fond Martinkovac I faza, sukladno Zakonu o društveno poticanoj stanogradnji iznosi 452.611 kn. 
13. Obveza za povrat ulaganja Grada Rijeke kojima je financirana izgradnja projekta Martinkovac I. faza u visini 8.773.540 kn.

Bilješka br. 9 – AOP 239-245
Utvrđeni je rezultat poslovanja za svaku posebnu aktivnost, za redovno poslovanje, nefinancijsku imovinu i financijsku imovinu, sukladno čl. 82. Pravilnika o proračunskom računovodstvu i računskom planu. U niže navedenoj tablici prikazan je ostvareni rezultat 

	KTO
	AOP
	Stanje 31.12.2020. god
	Iznos u kn

	92
	
	Ukupan rezultat
	1.809.238

	92211
	239
	Višak prihoda poslovanja
	1.744.018

	92212
	240
	Višak prihoda od nefinancijske imovine
	   250.237

	92223
	245
	Manjak primitaka od financijske imovine
	- 185.017




Bilješka br. 10 – AOP 251
U izvanbilančnim evidencijama evidentirana je oprema Grada Rijeke dobivena na korištenje u sadašnjoj vrijednosti od 2.978 kn. 
Evidentirana su potencijalna potraživanja po sudskim sporovima u visini 408.966 kn te potencijalne obveze po sudskim sporovima u iznosu od 505.389 kn. Prema analitičkoj evidenciji instrumenata osiguranja plaćanja na dan 31.12.2020. god. Agencija je imala ukupnu vrijednost primljenih bjanko zadužnica od 281 fizičke osobe u iznosu od 133.050.000 kn, založna prava od 164 fizičke osobe  iznose 29.155.498 kn te primljena bjanko zadužnica od jedne pravne osobe u iznosu od 50.000 kn. Izdana je jedna bjanko zadužnica u iznosu od 7.000 kn kao sredstvo osiguranja plaćanja. 
Ukupan iznos izvanbilančnih zapisa iznosi 163.179.831 kn.
Potraživanja u sudskim sporovima odnose se na spor s društvom Capital ing d.o.o. temeljem Ugovora za izradu usluge pripremnih radova projektiranja, izrade projektne dokumentacije i ishodovanja dozvola za izgradnju, energetskog certificiranja, izrade etažnih elaborata višestambenih građevina po modelu POS-a kao subvencioniranom programu stanogradnje na Martinkovcu planskih oznaka Dp-5 i Dp-7 te usluga projektantskog nadzora tijekom izvođenja radova od 30.12.2010. i Dodataka I. i II. tom ugovoru. 
Agencija je 29.12.2020. godine zaprimila prvostupanjsku Presudu Trgovačkog suda u Rijeci u kojoj je Sud odbacio tužbeni zahtjev te presudio u korist Agencije.

Prilozi:
Tablica 1.: Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2020. godine.
Tablica 2.: Popis ugovornih odnosa i slično koji uz ispunjenje određenih uvjeta mogu postati imovina, na dan 31. prosinca 2020.godine.
Tablica 3. a) Popis sudskih sporova u tijeku – Agencija tuženik – stanje na dan 31. prosinca 2020. godine.
            3. b) Popis sudskih sporova u tijeku – Agencija tužitelj – stanje na dan 31. prosinca 2020. godine.

3. BILJEŠKE UZ PR-RAS

Bilješka br. 1 – AOP 001

Prihodi poslovanja iskazani su visini 2.119.346 kn, odnose se na prihode od imovine 975.375 kn (AOP 074) i prihode iz nadležnog proračuna za financiranje redovne djelatnosti  1.143.971 kn (AOP 130). Smanjenje prihoda poslovanja u odnosu na prethodnu godinu iznosi 274.892 kn ili 11,5% i najvećim dijelom proizlazi iz prihoda od zateznih kamata koje u promatranom razdoblju nisu uprihodovane.

Bilješka br. 2 – AOP 074

Prihodi od imovine na iznos od 975.375 kn predstavljaju prihode s osnova pasivnih kamata po viđenju na neoročena sredstva po transakcijskim računima u visini od 1.195 kn, prihode od pozitivnih tečajnih razlika i razlika zbog primjene vlautne klauzule u iznosu od 10.776 kn. Prihodi od kamata na dane zajmove iznose ukupno 963.404 kn, a odnose se na prihode od kamatu na dane zajmove neprofitnim organizacijama, građanima i kućanstvima odnosno javna sredstva naplaćena od kupaca fizičkih osoba kroz tzv. III. obrok u visini 218.209 kn te kamatu obračunatu po zajmu Gradu Rijeci za obročnu otplatu kupljenih nekretnina iz projekta Rujevica I. faza u visini 745.195 kn. 
Prihodi od kamata na javna sredstva u iznosu od 218.209 kn naplaćeni tijekom promatranog razdoblja kroz tzv. III. obrok iz projekta Rujevica II. faza iskazani su u visini 101.001 kn, iz projekta Hostov breg iskazani u visini 61.003 kn dok su iz projekta Donja Drenova iskazani u visini 56.205 kn.

Bilješka br. 3 – AOP 132

Prihodi iz nadležnog proračuna za financiranje rashoda poslovanja u visini od 1.143.971 kn odnose se na sredstva iz Proračuna Grada Rijeke koja su isplaćena s računa Riznice Grada Rijeke za plaće i dio materijalno-financijskih rashoda Agencije.

Bilješka br. 4 – AOP 148

Rashodi poslovanja iznose 2.132.435 kn, a odnose se na rashode za zaposlene 840.154 kn (AOP 149), materijalne rashode 323.628 kn (AOP 160) i financijske rashode 968.653 kn AOP (193).
Smanjenje rashoda poslovanja u odnosu na prethodnu godinu iznosi 325.900 kn ili 13,3% i najvećim dijelom proizlazi iz smanjenja intelektualnih i osobnih usluga u promatranom razdoblju. 
Navedeno smanjenje poseljedica je aktivnosti do kojih je došlo uslijed usklade kapitalnih projekata s dinamikom gradnje. 



Bilješka br. 5 – AOP 149

Rashodi za zaposlene iskazani u visini 840.154 kn obuhvaćaju izdatke za plaće zaposlenih sa svim pripadajućim davanjima za 5 zaposlenika. Nije bilo većeg odstupanja u odnosu na prethodnu godinu.

Bilješka br. 6 – AOP 160

Materijalni rashodi iskazani u iznosu od 323.628 kn odnose se na izdatke za naknade troškova zaposlenima 29.707 kn, rashode za materijal i energiju 15.415 kn, rashode za usluge 273.874 kn i ostale nespomenute rashode poslovanja 4.632 kn. 

Bilješka br. 7 – AOP 161

Naknade troškova zaposlenima također bilježe smanjenje u odnosu na prethodnu godinu, a iskazane su u visini 29.707 kn, naknade za prijevoz na posao i s posla u visini 23.962 kn te naknade za sudjelovanje zaposlenika na seminarima te stručnim usavršavanjima iznose 5.745 kn.
Vidljivo je da nije bilo izdataka za naknadu troškova po osnovi službenih putovanja, radi manje mobilnosti uzrokovano pandemijom koronavirusa.

Bilješka br. 8 – AOP 166

Iskazani rashodi za materijal i energiju u visini 15.415 kn odnose se najvećim dijelom na troškove energije 10.930 kn i na nabavu uredskog materijala 4.485 kn. Ovi rashodi imaju smanjenje od 21,7% u odnosu na prethodnu godinu. 

Bilješka br. 9 – AOP 174

Rashodi za usluge evidentirani su u visini od 273.874 kn odnosno za 49,8% su manji u odnosu na prethodnu godinu, na smanjenje su utjecali rashodi po računskim odjeljcima kako slijedi:

Usluge telefona, pošte i prijevoza (AOP 175) iznose 2.021 kn te su uvećani  za 15,9% u odnosu na proteklo razdoblje uglavnom zbog povećanih troškova za poštanske usluge, troškovi tekućeg i investicijskog održavanja (AOP 176) iznose 1.074 kn odnosno smanjeni su za 67,2% u odnosu na prethodnu godinu, usluge promidžbe i informiranja (AOP 177) 4.944 kn imaju povećanje u odnosu na prethodnu godinu od 89,6%, a proizlaze iz povećanih troškova oglašavanja za garaže i javnu nabavu. Troškovi komunalnih usluga (AOP 178) iznose 16.006 kn, a koji se odnose na obračunatu komunalnu naknadu, zajedničku pričuvu za neprodane garaže te troškove pitke vode i slično te isti bilježe smanjenje u odnosu na prethodnu godinu od 5,9%. Zakupnine i najamnine (AOP 179) u iznosu od 33.750 kn se odnose na troškove najma službenog automobila.
Troškovi za intelektualne i osobne usluge (AOP 181) u visni od 144.260 kn bilježe smanjenje od 65,8% u odnosu na prethodnu godinu iz razloga kako je već ranije objašnjeno. 
Računalne usluge iskazane (AOP 182) su u visini od 67.130 kn, a odnose se na usluge održavanja aplikacije prodanih stanova po modelu društveno poticane stanogradnje.
Ostale usluge (AOP 183) odnose se na usluge čišćenja u iznosu od 4.320 kn, te trošak fotokopiranja i skeniranja u iznosu od 369 kn.

Bilješka br. 10 – AOP 185

Ostali nespomenuti rashodi poslovanja u iznosu od 4.632 kn uvećani su za 22,5% u odnosu na prethodnu godinu, a odnose se na troškove plaćenih premija osiguranja poslovnog prostora u visini od 3.577 kao i  premije osiguranja zaposlenih u iznosu od 480 kn te ostalih rashoda poslovanja.

Bilješka br. 11 – AOP 193

[bookmark: _Hlk31317179]Financijski rashodi iznose 968.653 kn, a odnose se na kamate za primljene kredite i zajmove (AOP 199) 963.404 kn te ostale financijske rashode (AOP 207) 5.249 kn.

Kamate za primljene kredite i zajmove (AOP 206) iznose 963.404 kn, a obuhvaćaju kamate plaćene na javna sredstva državnog proračuna u iznosu 878.629 kn te gradskog proračuna u iznosu od 84.775 kn.
Prihodi s osnove kamata po plasiranim javnim sredstvima kupcima kroz tzv. III. obrok iskazani su u prihodima na poziciji AOP 074 (Vidi bilješku 2.).

Bilješka br. 12 – AOP 281-284

Ukupni rashodi poslovanja (AOP 281) iznose 2.132.435 kn  te su za 13,3%  manji od prethodne godine. S obzirom da su rashodi poslovanja veći od ukupnih prihoda poslovanja, zabilježen je manjak prihoda poslovanja (AOP 283), koji iznosi 13.089 kn.
Višak prihoda poslovanja – preneseni (AOP 284) iznosi 1.757.107 kn. Tijekom 2020. godine izvršeno je usklađenje stanja imovine, obveza i vlastitih izvora u korist viška prihoda u iznosu od 1.754.468 kn za koji iznos je korigiran preneseni višak prihoda poslovanja (AOP 633).

[bookmark: _Hlk62634251]Bilješka br. 13 – AOP 302

U izvještajnom razdoblju ostvareni su prihodi od prodaje proizvedene dugotrajne imovine u iznosu od 252.876 kn. Radi se o prodaji tri garaže koje su ostale neprodane iz projekta POS Rujevica II. faza.  

Bilješka br. 14 – AOP 401-408

Ukupan višak prihoda od nefinancijske imovine (AOP 405) iznosi 239.787 kn i rezultat je ostvarenog viška prihoda od nefinancijske imovine (AOP 398) za tekuću godinu u iznosu od 252.876 te manjka prihoda od nefinancijske imovine - preneseni (AOP 401) u iznosu od 2.639 kn. 

Bilješka br. 15 – AOP 410-440

Primici od financijske imovine i zaduženja iznose 3.791.761 kn, bilježe smanjenje od 10,1% u odnosu na prethodnu godinu, a odnose se na primitke (povrate) glavnica zajmova danih građanima (fizičkim osobama) kroz tzv. III. obrok 2.347.511 kn (AOP 418) i povrat zajmova danih gradskim proračunima - Gradu Rijeci vezano za obročnu otplatu kupljenih nekretnina iz projekta POS Rujevica I. faza (AOP 440) u iznosu od 1.444.250 kn.

Bilješka br. 16 – AOP 518-610

Izdaci za financijsku imovinu i otplate zajmova iznose 3.977.100 kn, bilježe smanjenje od 5,7%, a obuhvaćaju otplatu glavnica primljenih zajmova od državnog proračuna (AOP 608) 3.063.763 kn i gradskog proračuna 913.337 kn (AOP 610) za plasirana javna sredstva (tzv. III. obrok) iz projekta POS Rujevica II. faza, POS Donja Drenova i POS Hostov breg I. faza - a koja se po naplati od kupaca vraćaju Agenciji za pravni promet i posredovanje nekretninama i Gradu Rijeci.


Bilješka br. 17 – AOP 626-635

Ukupan manjak primitaka od financijske imovine utvrđen za tekuću godinu (AOP 626) iznosi 185.339 kn. Manjak primitaka od financijske imovine - preneseni (AOP 627) iznosi 322 kn te se rezultat manjka primitaka od financijske imovine za prijenos utvrđuje u iznosu 185.661 kn.

Utvrđeni Višak prihoda i primitaka (AOP 631) za tekuću godinu iznosi 54.448 kn.  Preneseni višak prihoda poslovanja (AOP 633) iznosi 1.754.468 kn slijedom čega ukupan Višak prihoda i primitaka raspoloživ u sljedećem razdoblju (AOP 635) iznosi 1.809.238 kn.

[bookmark: _Hlk62635740]
Bilješka br. 18 – AOP 638

Stanje novčanih sredstava na početku izvještajnog razdoblja iznosi 1.630.031 kn.


Bilješka br. 19 – AOP 641

Stanje novčanih sredstava na kraju izvještajnog razdoblja iznosi 1.685.526 kn.

4. BILJEŠKE UZ OBRAZAC OBVEZE

Bilješka br. 1 – AOP 001
Stanje obveza na dan 1. siječnja 2020. god. iznosi 55.612.212 kn.
Bilješka br. 2 – AOP 002
Povećanje obveza u izvještajnom razdoblju iznosi 2.147.307 kn, a odnosi se na obveze za zaposlene (AOP 005) 841.897 kn, obveze za materijalne rashode (AOP 006) 376.885 kn, obveze za financijske rashode (AOP 007) 5.272 kn, ostale tekuće obveze (AOP 011) 180.094 kn. Povećanje za financijsku imovinu odnose se na tuzemne kredite i zajmove (AOP 017) iznose 743.159 kn, a odnose se na međusobne obveze proračunskih korisnika (Agencije za pravni promet i posredovanje nekretninama i Grada Rijeke).
Bilješka br. 3 – AOP 019
Podmirene obveze u izvještajnom razdoblju iznose 5.476.112 kn, a odnose se  većim dijelom na  podmirene obveze za financijsku imovinu u vrijednosti od 3.977.100 kn (AOP 030), radi se o međusobnim obvezama proračunskih korisnika (Agencije za pravni promet i posredovanje nekretninama i Grada Rijeke, kojim je podmirena obveza za povrat državnih poticajnih sredstava i obveza za povrat ulaganja Grada Rijeke  kojima je financirana izgradnja projekta POS Rujevica II. faza, POS Donja Drenova i POS Hostov breg I. faza. Podmirene obveze za rashode poslovanja u izvještajnom razdoblju obuhvaćaju još i obveze za rashode poslovanja u iznosu od 1.499.012 kn (AOP 021).
Bilješka br. 4 – AOP 036
Stanje obveza na kraju izvještajnog razdoblja iznosi 52.283.407 kn.
Bilješka br. 5 – AOP 090
Stanje nedospjelih obveza na kraju izvještajnog razdoblja iznosi 52.268.402 kn. Međusobne nedospijele obveze proračunskih korisnika iznose 52.148.396 (AOP 091). Ukupan iznos dospijelih obveza odnosi se na obveze za materijalne rashode te iznosi 15.005 kn (AOP 043) stoga ukupan iznos nedospijelih obveza za materijalne rashode iznosi 120.006 kn (AOP 092).
   
5. BILJEŠKE UZ OBRAZAC RAS-FUNKCIJSKI

[bookmark: _Hlk31319060]Bilješka br. 1 – AOP 079
Agencija za društveno poticanu stanogradnju Grada Rijeke prema funkcijskoj klasifikaciji 061 Razvoj stanovanja, rashode poslovanja i rashode za nabavku nefinacijske imovine iskazala je u visini 2.132.435 kn.


6. BILJEŠKE UZ OBRAZAC P-VRIO

Bilješka br. 1 – AOP 001
Prema članku 15. Pravilnika o proračunskom računovodstvu  bilo je značajnih promjena u vrijednosti imovine, iznos ukupnog povećanja vrijednosti imovine 712.256 kn, iznos ukupnog smanjenja vrijednosti imovine iznosi 3.276 kn.
Izvršeno je povećanje u vrijednosti potraživanja na dane zajmove za obračunate tečajne razlike (primjena valutne klauzule na zajmove kupaca) u iznosu od 712.256 kn (AOP 013). Sukladno tome izvršeno je povećanje obveza za primljene zajmove od državnih i gradskih proračuna u iznosu od 712.256 (AOP 039). Smanjenje vrijednosti imovine u iznosu od 3.276 kn (AOP 013) odnosi se na obračunatu tečajnu razliku kupaca u otplati te smanjeno potraživanje na dane zajmove kupaca te je ujedno je izvršeno smanjenje vrijednosti imovine u iznosu od 3.276 kn  (AOP 039) obveze za kredite i zajmove.

